CELEX: 62011TN0338
Language: mt
Date: 2011-06-30 00:00:00
Title: Kawża T-338/11: Rikors ippreżentat fit- 30 ta’ Ġunju 2011 — Getty Images vs UASI (PHOTOS.COM)

27.8.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 252/39
            
         Rikors ippreżentat fit-30 ta’ Ġunju 2011 — Getty Images vs UASI (PHOTOS.COM)
   (Kawża T-338/11)
   2011/C 252/87
   Lingwa tal-kawża: l-Ingliż
   
      Partijiet
   
   
      Rikorrenti: Getty Images (Seattle, l-Istati Uniti) (rappreżentant: P.G. Olson, avukat)
   
      Konvenut: L-Uffiċċju għall-Armonizzazzjoni fis-Suq Intern (Trade marks u Disinni)
   
      Talbiet
   
   Ir-rikorrenti titlob lill-Qorti Ġenerali jogħġobha:
   
               —
            
            
               tannulla d-deċiżjoni tat-Tieni Bord tal-Appell tal-Uffiċċju għall-Armonizzazzjoni fis-Suq Intern (Trade marks u Disinni) tas-6 ta’ April 2011 fil-Każ R 1831/2010-2; u
            
         
               —
            
            
               tikkundanna lill-konvenut għall-ispejjeż.
            
         
      Motivi u argumenti prinċipali
   
   
      Trade mark Komunitarja kkonċernata: trade mark verbali “PHOTOS.COM” għal prodotti u servizzi fil-klassijiet 9, 42 u 45 — applikazzjoni għar-reġistrazzjoni ta’ trade mark Komunitarja Nru 8549991
   
      Deċiżjoni tal-eżaminatur: rifjut parzjali ta’ reġistrazzjoni ta’ trade mark Komunitarja.
   
      Deċiżjoni tal-Bord tal-Appell: appell miċħud
   
      Motivi invokati: ksur tad-dispożizzjonijiet tal-Artikoli 7(1)(b) u (c) u 7(3) tar-Regolament Nru 207/2009 inkwantu l-Bord tal-Appell: (i) kien żbaljat meta qies li t-trade mark li għaliha saret l-applikazzjoni għar-reġistrazzjoni hija deskrittiva tal-prodotti/servizzi li għalihom intalbet ir-reġistrazzjoni; (ii) żbalja billi injora l-fatt li l-isem tad-domain irreġistrat tar-rikorrenti jikkorrispondi għal trade mark li ntalbet ir-reġistrazzjoni tagħha u għandha effett fuq l-evalwazzjoni tal-karattru distintiv tal-marka; u (iii) evalwa b’mod żbaljat li d-dokumentazzjoni ma kinitx biżżejjed biex tistabbilixxi li t-trade mark kienet kisbet karattru distintiv u bbaża ruħu fuq raġunament u interpretazzjoni żbaljata tal-provi prodotti. Ksur tal-prinċipji ta’ trattament ugwali u tal-aspettattivi leġittimi, peress li l-Bord tal-Appell kien żbaljat meta rrifjuta l-importanza tal-fatt li l-UASI, bħala parti minn talba preċedenti, aċċetta r-reġistrazzjoni tal-applikazzjoni għal trade mark “PHOTOS.COM” għal prodotti u servizzi simili.